Echipa națională de rugby a Africii de Sud, supranumită Springboks (în mod colocvial Boks sau Bokke), reprezintă Africa de Sud în meciurile internaționale de rugby, Africa de Sud fiind una dintre națiunile majore din rugby-ul internațional. Echipa națională a țării este administrată de Uniunea Sud-Africană de Rugby ("South African Rugby Union"). Springboks joacă în tricouri verzi și aurii cu pantaloni scurți albi, iar emblema lor este antilopul autohton springbok. Echipa reprezintă Africa de Sud în meciuri internaționale de rugby în XV ("rugby union") din 30 iulie 1891, când au jucat primul lor meci împotriva unei echipe din Insulele Britanice care se aflau în turneu. Africa de Sud a obținut de trei ori titlul de campion la Cupa Mondială de Rugby, câștigând ediția din 1995, cea din 2007 și cea din 2019. Din 2 noiembrie 2019, Springboks este pe primul loc în clasamentul mondial World Rugby.